Diari Oficial de la Generalitat Valenciana


Sumari del DOGV 4589, del 17-09-2003 (2003/10936)

Judici de demanda executiva número 46/2002 (abans M.C. 97/1998).
----------------------------------------------------------------

### Dades del document

Número de DOGV
:   4589

Data del DOGV
:   17-09-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/10336


Organisme emissor
:   Jutjat d'Instrucció Número 2 de Castelló de la Plana

Tipus de document
:   Anunci

Judici de demanda executiva número 46/2002 (abans M.C. 97/1998). [2003/X10059]
  
Pedro Luis Garrido Sancho, magistrat-jutge d'Instrucció 2 de Castelló i el seu partit, faig saber:
  
Que en les actuacions que tramite en este Jutjat amb el número 46/2002 (abans M.C. 97/1998), sobre judici de demanda executiva, seguides a instància de Juan Jiménez de la Torre, representat per la procuradora María José Cruz Sorribes, contra Diego Jiménez Librán i Francisca Igual López, he acordat traure a la venda en pública subhasta els béns embargats als demandats adés ressenyats, per termini de vint dies, tot assenyalant per a la primera i única subhasta el dia 8 d'octubre de 2003, a les 11.00 hores, i que tindrà lloc a la Sala d'Audiència d'este Jutjat, situat a la plaça del Jutge Borrull, s/n, primer pis, de Castelló, amb les condicions següents:
  
1r. Servirà de tipus per a la subhasta el preu de valoració i si hi hagués postor que cobrisca el 70% del preu de valoració, s'aprovarà el remat en l'acte i, altrament, se suspendrà fins que es complisca el que disposa l'article 670 de la Llei d'Enjudiciament Civil.
  
2n. Tots els licitadors, tret del creditor, per a prendre part en la subhasta hauran de consignar prèviament en el compte de consignacions d'este Jutjat en el BBV una quantitat igual almenys al 30% del valor dels béns que serveixen de tipus a la subhasta, i no s'acceptarà lliurament de diner en metàl·lic o xec.
  
3r. Sols l'executant podrà fer postures en qualitat de cedir el remat a un tercer i es podran fer postures per escrit en plec tancat.
  
4t. En el case que hagués de suspendre's la subhasta, se'n trasllada la realització a la mateixa hora, per al dia shàbil següent, si fos festiu el dia de la realització de la subhasta suspesa.
  
5è. Si no hagués pogut notificar l'assenyalament de la subhasta al deutor, per trobar-se en parader desconegut, s'entendrà notificat per la publicació del present edicte.
  
6è. Que les càrregues i gravàmens anteriors i els preferents, si n'hi hagués, al creditor de l'acte continuaran subsistents, i s'entendrà que el rematant els accepta i en queda subrogat en la responsabilitat, sense destinar-se a l'extinció del preu del remat.
  
7è. Que els títols de propietat dels béns estaran de manifest a la Secretaria, per tal que puguen examinar-los els qui vulguen prendre part en la subhasta, ben entès que tot licitador els accepta com a bastants. L'exhibició de l'expedient s'efectuarà a la Secretaria d'este Jutjat els dimarts de 13.00 a 14.00 hores.
  
Béns objecte de subhasta:
  
1. Habitatge de planta baixa situat a Castelló, avinguda de Quevedo, primer entrador, 4t, 16, inscrita al Registre de la Propietat número 4 de Castelló, finca 27889, volum 273, foli 90 i següents, propietat de Diego Jiménez Librán. Valor de la taxació: 6.010,12 euros.